Document ID: /roh_data/filtered/fineweb-2-filterrobots_roh.jsonl.gz/34007

Cun ina resposta da la Confederaziun saja da quintar anc quest onn, ha ditg Martin Hilfiker, il directur dal project Parc Adula. Sco el ha ditg plinavant, vegnian la charta ed il contract dal parc tramess quest atun al suveran da las 17 vischnancas pertutgadas. Quellas ston lura decider sch’ellas vulan il parc u betg. Las votaziuns succedan l’auter onn.
Il parc che vegn a porscher 18 plazzas da lavur cumplainas, duai ir en vigur l’onn 2018. Enfin oz ha il project Parc Adula gia inizià e sustegnì dapli che 80 projects.